[{"text_idx": "#000001", "text": "Lota Jauregia, Euskal kultur erakundearen egoitza"}, {"text_idx": "#000002", "text": "1990. urteaz geroz euskal kulturaren zerbitzuko"}, {"text_idx": "#000003", "text": "Laguntzen edo antolatzen ditugun ondoko ekintzen agenda"}, {"text_idx": "#000005", "text": "Euskal kultur erakundeak etnopolo labela badauka"}, {"text_idx": "#000007", "text": "Teatroaren historia Lapurdin eta Baxenabarren (1921-2021)"}, {"text_idx": "#000008", "text": "Guillaume Apheza emigrazio agentearen erregistroak"}, {"text_idx": "#000009", "text": "Euskal kultura hirigune elkargoan (agenda, eragileak herriz herri)"}, {"text_idx": "#000011", "text": "Euskal kultur erakundeak ekoizten duen \"Itsasturiak\" izeneko erakusketak itsas munduaren inguruko lekukotasun berri bat eskaintzen du, Donibane Lohizune - Ziburuko marinelen bizia multimediaren bidez kondatuz."}, {"text_idx": "#000012", "text": "Lekukotasun horiek norberaren erritmoan gozatzekoak dira. Izan ere lekukoek utzitako argazkiak edo berdin tokian-tokiko arrantzari buruzko bideo-dokumentalak aplikazio elkarreragile batzuen bidez kontsultagarri dira."}, {"text_idx": "#000013", "text": "Gure euskal ondarea osatzen duen itsasturien mundua - mundu dorpea bezain miresgarria - ezagutzeko parada ezin hobea. ..."}, {"text_idx": "#000016", "text": "Donibane Lohizunen eta Ziburun, Euskal Herriko portu guzietan bezala, azken hamar urte hauetako arrantzaren gainbeherak gogoa eman die tokiko eragile batzuei euskal itsas ondarearen alde obratzeko."}, {"text_idx": "#000017", "text": "Eragile horien artean ondokoak aipa ditzakegu: Itsas Begia elkartea, 30 urtez geroztik euskal itsas kultura baloratzeko ekintzak eramaten dituena; Itsas misioaren tokiko adarra, itsas munduan presentzia iraunkorra segurtatzen duena ; Itsas Gazteria elkartea, itsas heziketa mota guziak lantzen dituena."}, {"text_idx": "#000018", "text": "Elkarte horiekiko partaidetzak indarturik (EKEk 20 urte daramatzaItsas Begia elkartearekin tokiko itsas ondarea baloratzen duten proiektuak lantzen), eta bere \"Eleketa\" bilketa-proiektua lurraldeko beharren zerbitzura ezarri nahian, Euskal kultur erakundeak erabaki du itsas oroimenari buruzko lan berezi bat eramatea. Tokiko elkarteekin kontzertazioan eta Pirinio Atlantikoetako Kontseilu Orokorraren obragintzalari zelarik,Euskal kultur erakundea hasi zen, 2010 hasieran, hainbat itsas gizon-emazteren ahozko lekukotasunak biltzen (bideo grabaketak, hitzez eta irudiz josirik)."}, {"text_idx": "#000019", "text": "Arrantzale, arrantzaleen emazte, bitartekari, ontzigile, xaiko mutil, marinelen formatzaile, kontserbategiko langile edo saregilehoriek guziek berezitasun bera dute, hau da, XX. mendean zehar Donibane Lohizune/Ziburuko portuaren historian parte hartu zuten. Pertsona horiek, lekukotasunak emateaz gain, argazkiak eta postalak ere eman dituzte. Bildutako lekukotasun eta dokumentu horiek guziak erakutsi eta entzunarazi nahian, Euskalkultur erakundeak, 2011ko irailean, \"Itsasturiak\" multimedia erakusketa ibiltaria estreinatu du."}, {"text_idx": "#000020", "text": "Erakusketaren gaia arrantzaren historia da, XX. mendearen hasieratik gaur egun arte. Arrantzaren historia eratu duten gizon-emazteak baloratzen ditu, giza-bilbe hori gida-haritzat hartuz. Erakusketaren ikuspegia ez da bakarrik historikoa: gaurko arrantzaren egoeraren berri ere ematen du."}, {"text_idx": "#000022", "text": "Gainera beren telefono mugikorrak baliatuz, internet konekzio bat erabiliz, bisitariek erakusgelan barreiatuak diren QR kodeak eskanea ditzakete sarean diren erakusketaren zonbait oroigarriren eskuratzeko (argazkiak, bideoak, lekukoen biografiak...).Ikus-entzunezko euskarri horien osagarri, hiru hizkuntzatan (euskara-frantsesa-gaztelera) idatzi panelak, irudiak (argazkiak, postalak...) eta bestelako osagaiak aurkitzen dira. Kuadro numerikoek eta beste aplikazio elkarreragile batzuk lekukoek utzitako dokumentuak eta potretak ikusteko parada eskaintzen dute, ahantzi gabe Itsas Gazteria elkarteak \"Altxa Mutillak\" aldizkarian argitaratutako hainbat argazki."}, {"text_idx": "#000025", "text": "1. Moduloa: Arrantzalearen lanbideaItsasturien eta hauen familien bizitza.\n2. Moduloa: Arrantza teknikakArrantza teknika desberdinak eta harrapatutako espezieak: sardin arrantza, atun arrantza (herrestan, alezian, peita biziko arrantza, ingurasareko arrantza...), gaurko arrantzak (kanabera, bolintx, tresmail, tretza, arraste sare edo sare pelagikoarekiko arrantza).\n3. Moduloa: Itsasontzi mota desberdinakErabilitako itsasontzi mota desberdinak eraikuntza tekniken bilakaeraren arabera.\n4. Moduloa: Portuko lanbideakItsas lanbideak : saregileak, xaiko mutilak, kontserbategiko langileak, bitartekariak, ontzigileak, eta abar.\n6. Moduloa: Donibane Lohizuneko portuaren antolaketaArrantza munduaren antolaketa sozial eta ekonomikoa: sindikatu eta kooperatiba mugimendua, zerbitzu soziala, itsas formakuntza, emazteen zeregina."}, {"text_idx": "#000027", "text": "Itsasturien memorian barna (Donibane Lohizunen eta Ziburun)\nFuntsen ikertzeko eta ondare immaterialari buruzko artxiboen kontsultatzeko dispositiboak"}, {"text_idx": "#000029", "text": "Thomas Lacoste, zinegile baten behakoa euskal gatazkari buruz"}, {"text_idx": "#000030", "text": "Euskal etnopoloaren aktualitateaz jakinean egoteko harpidetu Euskal kultur erakundearen newsletterari (hilabetean behin bidalia izanen zaizu).> Gehiago jakin"}, {"text_idx": "#000031", "text": "Euskal etnopoloaren aktualitateaz jakinean egoteko harpidetu Euskal kultur erakundearen newsletterari (hilabetean behin bidalia izanen zaizu)."}]